

|  |
| --- |
| **Sykehusinnkjøp HF**Organisasjonsnummer 916 879 067Telefon +47 78 95 07 00post@sykehusinnkjop.noSykehusinnkjøp HF, Postboks 40, 9811 Vadsø |
| **Konkurransebestemmelser**Åpen anbudskonkurranse etter lov om offentlige anskaffelser og forskrift om offentlige anskaffelser del I og del III |
|  Analyseinstrument resistensbestemmelse for Nordlandssykehuset |

Innhold

[1 Generell informasjon om konkurransen 3](#_Toc122644069)

[1.1 Oppdragsgiver og kunde 3](#_Toc122644070)

[1.2 Anskaffelsens formål og omfang 3](#_Toc122644071)

[1.3 Avtaletype 3](#_Toc122644072)

[1.4 Avtaleperiode 3](#_Toc122644073)

[1.5 Delkontrakter 3](#_Toc122644074)

[1.6 Konkurransegrunnlaget 3](#_Toc122644075)

[1.7 Viktige datoer 4](#_Toc122644076)

[1.8 Tilbudskonferanse/tilbudsbefaring 4](#_Toc122644077)

[2 Regler for gjennomføring av konkurransen 4](#_Toc122644078)

[2.1 Anskaffelsesprosedyre 4](#_Toc122644079)

[2.2 Kommunikasjon 5](#_Toc122644080)

[2.3 Skatteattest 5](#_Toc122644081)

[3 Krav til tilbudet 5](#_Toc122644082)

[3.1 Innlevering av tilbud 5](#_Toc122644083)

[3.2 Tilbudets utforming 5](#_Toc122644084)

[3.3 Alternative tilbud 5](#_Toc122644085)

[3.4 Parallelle tilbud 6](#_Toc122644086)

[3.5 Språk 6](#_Toc122644087)

[3.6 Forbehold 6](#_Toc122644088)

[3.7 Vedståelsesfrist 6](#_Toc122644089)

[3.8 Omkostninger 6](#_Toc122644090)

[3.9 Offentlighet 6](#_Toc122644091)

[3.10 Vareprøver, demonstrasjon og utprøving 6](#_Toc122644092)

[4 Det europeiske egenerklæringsskjemaet (ESPD) 7](#_Toc122644093)

[4.1 Generelt om det europeiske egenerklæringsskjemaet 7](#_Toc122644094)

[4.2 Nasjonale avvisningsgrunner 7](#_Toc122644095)

[5 Kvalifikasjonskrav 7](#_Toc122644096)

[5.1 Registreringer, autorisasjoner mv. 7](#_Toc122644097)

[5.2 Økonomisk og finansiell kapasitet 7](#_Toc122644098)

[5.3 Tekniske og faglige kvalifikasjoner 8](#_Toc122644099)

[5.4 Støtte fra andre virksomheter 8](#_Toc122644100)

[6 Tildelingskriterier og evaluering 9](#_Toc122644101)

[6.1 Livssykluskostnader 9](#_Toc122644102)

[6.2 Kvalitet, service og IKT 9](#_Toc122644103)

[6.3 Tildeling av rammeavtale/kontrakt 10](#_Toc122644104)

# Generell informasjon om konkurransen

## Oppdragsgiver og kunde

Oppdragsgiver for denne konkurransen er Sykehusinnkjøp HF.

Sykehusinnkjøp HF er eid av de fire regionale helseforetakene, Helse Sør-Øst RHF, Helse Vest RHF, Helse Midt-Norge RHF og Helse Nord RHF, hvorav eierandelen er på 25 prosent hver. Sykehusinnkjøp HF, divisjon nord er avtaleforvalter. For mer informasjon, se [www.sykehusinnkjop.no](http://www.sykehusinnkjop.no).

Sykehusinnkjøp HF gjennomfører anskaffelsen på vegne av Kunden. Kunde på denne avtalen er Nordlandssykehuset HF.

## Anskaffelsens formål og omfang

Anskaffelsens formål er kjøp av analyseinstrument for resistensbestemmelse, med tilhørende avtale på kjøp av forbruksmateriell. Estimert verdi av anskaffelsen er 4.85 millioner kroner; maksimal verdi er 5.85 millioner NOK. Oppgitt forbruk/omfang er et estimat for informasjon til tilbyder, og er ikke bindende for fremtidig avtalevolum.

*Nota bene; tilgjengelig investeringsbudsjett for anskaffelsen er kr 850 000,-. Grunnet helseforetakets økonomiske tilstand kan det ikke påregnes tilgjengeliggjort midler til investering utover denne sum.*

Se Vedlegg/Bilag 2 - Kravspesifikasjon og Vedlegg/Bilag 1 - Prisskjema for nærmere beskrivelse.

## Avtaletype

Rammeavtale forbruksmateriell med én leverandør

Kjøpsavtale utstyr

Opsjon på Vedlikeholdsavtale for utstyr

## Avtaleperiode

Rammeavtale for instrumentavhengig forbruksmateriell med varighet så lenge instrumentene er i bruk.

Det skal tilbys opsjon på avtale for service/vedlikehold, vil eventuelt utløses før garantitidens utløp.

## Delkontrakter

Anskaffelsen er ikke inndelt i delkontrakter.

## Konkurransegrunnlaget

Konkurransegrunnlaget består av dette dokumentet og følgende vedlegg:

|  |  |
| --- | --- |
| Dokument | Navn |
| Vedlegg/Bilag 1 | Prisskjema |
| Vedlegg/Bilag 2 | Kravspesifikasjon |
| Vedlegg/Bilag 3 | Tilbudsbrev |
| Vedlegg/Bilag 4 | Informasjon om tilbyder |
| Vedlegg/Bilag 5 | Bruksanvisning og begrunnelse for sladding av tilbud |
| Vedlegg/Bilag 6 | Svarskjema tekniske og faglige kvalifikasjoner |
| Vedlegg/Bilag 7 | Retningslinjer for utprøvning av medisinsk forbruksmateriell og kapitalvarer |
| Vedlegg/Bilag 8 | Endringer i eller tillegg til rammeavtalen |
| Vedlegg/Bilag 9 | Kontraktskrav etisk handel |
| Vedlegg/Bilag 10 | Forpliktelseserklæring (mal) |
| Vedlegg/Bilag 11 | Policy for samfunnsansvar - Utfasingsliste |
| Vedlegg/Bilag 12 | Helse Nord - Leverandørinformasjon for elektronisk samhandling |
| Vedlegg/Bilag 13 | Helse Nord – Avtale om elektronisk samhandling  |
| Vedlegg/Bilag 14 | Kundens Tekniske Plattform |
| Vedlegg/Bilag 15 | Krav ved innføring av ny leverandørtilgang |
| Vedlegg/Bilag 16 | Godkjenningsprotokoll  |
| Vedlegg/Bilag 17 | Overtakelsesprotokoll |
| Vedlegg 18 | Kjøpsavtale utstyr |
| Vedlegg 19 | Rammeavtale forbruksmateriell |

## Viktige datoer

|  |  |
| --- | --- |
| Aktivitet | Tidspunkt |
| Frist for å stille spørsmål til konkurransegrunnlaget | 24.01.2023 12:00 |
| Frist for å levere tilbud | 31.01.2023 12:00 |
| Referansebesøk | Avgjøres etter tilbudsfrist |
| Evaluering | Tentativt Uke 5-9 |
| Tildelingsbeslutning og meddelelse til tilbyderne | Tentativt Uke 9-10 |
| Avtaleinngåelse | Tentativt Uke 11 |
| Oppstart av avtale | Tentativt Uke 12 |

## Tilbudskonferanse/tilbudsbefaring

Det vil ikke bli avholdt tilbudskonferanse/tilbudsbefaring.

# Regler for gjennomføring av konkurransen

## Anskaffelsesprosedyre

Anskaffelsen vil bli gjennomført som åpen anbudskonkurranse etter lov 17. juni 2016 nr. 73 om offentlige anskaffelser og forskrift 12. august 2016 nr. 974 om offentlige anskaffelser del I og III.

I denne konkurransen er det ikke anledning til å forhandle. Det er følgelig ikke anledning til å endre tilbudet etter tilbudsfristens utløp. Videre gjøres det oppmerksom på at tilbud som inneholder vesentlige avvik fra anskaffelsesdokumentene skal avvises. Oppdragsgiver kan også avvise tilbud som inneholder avvik fra anskaffelsesdokumentene, uklarheter eller lignende som ikke må anses ubetydelige.

## Kommunikasjon

All kommunikasjon i prosessen skal foregå via kommunikasjonsmodulen for gjeldende konkurranse i Mercell-portalen (<https://www.mercell.com>). Dette for at all kommunikasjon skal loggføres. Annen kommunikasjon med personer som deltar i beslutningsprosessen er ikke tillatt, og henvendelser som skjer på annen måte kan ikke påregnes besvart. Ved spørsmål som angår alle tilbydere, vil Oppdragsgiver besvare dette anonymisert til alle tilbyderne.

## Skatteattest

Valgte leverandør skal på forespørsel levere skatteattest for merverdiavgift og skatteattest for skatt. Dette gjelder bare dersom valgte leverandør er norsk.

Skatteattesten skal ikke være eldre enn 6 måneder regnet fra fristen for å levere forespørsel om å delta i konkurransen eller tilbud.

# Krav til tilbudet

## Innlevering av tilbud

Alle tilbud skal leveres elektronisk via gjeldende konkurranse i Mercell-portalen, [www.mercell.no](http://www.mercell.no). Systemet tillater ikke levering av tilbud etter tilbudsfristen.

Kontakt Mercell Support, tlf. 21 01 88 60 eller e-post support@mercell.com ved spørsmål knyttet til opprettelse av bruker hos Mercell og funksjonalitet i verktøyet.

Det anbefales at tilbudet leveres i god tid før fristens utløp. Leverte tilbud kan endres helt frem til tilbudsfristens utløp. Det sist leverte tilbudet regnes som det endelige tilbudet.

## Tilbudets utforming

Ved innlevering i Mercell skal tilbyderens navn angis med kortnavn, maks. 8 bokstaver. Eksempel: Vedlegg X [tilbyders navn maks 8 karakterer] Tilbudsbrev

Tilbudet skal leveres med filnavn i henhold til følgende struktur:

|  |  |
| --- | --- |
| Dokument | Navn |
| Vedlegg 1 | Tilbudsbrev [Word-format] |
| Vedlegg 2 | Kravspesifikasjon [Excel-format] |
| Vedlegg 3 | Prisskjema [Excel-format] |
| Vedlegg 4 | Bruksanvisning og begrunnelse for sladding av tilbud [Word-format] |
| Vedlegg 5 | Sladdet versjon av tilbudet [Word-format] |
| Vedlegg 6 | [Eventuelt forpliktelseserklæring] [PDF-format] |
| Vedlegg 7 | [Eventuelt annet dokument/vedlegg fra leverandøren]  |

## Alternative tilbud

Alternative tilbud aksepteres ikke.

## Parallelle tilbud

Det er kun adgang til å inngi ett tilbud per tilbyder i konkurransen. Parallelle tilbud aksepteres ikke.

## Språk

Tilbudet skal være skrevet på norsk.

Brosjyrer, produktdatablad, mv. kan også leveres på engelsk med mindre annet er oppgitt i Vedlegg/Bilag 2 - Kravspesifikasjon.

## Forbehold

Tilbyders eventuelle forbehold bes oppgitt i Vedlegg 1 – Tilbudsbrev. Forbehold skal være presise og entydige slik at Oppdragsgiver kan vurdere disse uten kontakt med tilbyderen.

Ethvert avvik fra konkurransegrunnlaget innebærer en risiko for at tilbyder eller tilbud må avvises fra konkurransen.

## Vedståelsesfrist

Tilbudet er bindende i 6 måneder regnet fra tilbudsfristen.

## Omkostninger

Omkostninger tilbyder pådrar seg i forbindelse med konkurransen vil ikke bli refundert.

Omkostninger knyttet til utprøving av varer/kapitalvarer dekkes i henhold til Vedlegg 7 - Retningslinjer for utprøving av medisinsk forbruksmateriell og kapitalvarer.

## Offentlighet

Enhver kan begjære innsyn i de innkomne tilbudene, jf. lov 19. mai 2006 nr. 16 om rett til innsyn i dokument i offentleg verksemd § 3. For å forenkle innsynsprosessen skal tilbyderen fylle ut Vedlegg 5 - Bruksanvisning og begrunnelse for sladding av tilbud med sin vurdering av hvilke opplysninger i tilbudet som er underlagt lovbestemt taushetsplikt og begrunnelse for hvorfor vilkårene for taushetsplikt er oppfylt.

Tilbyder skal legge ved en sladdet versjon av tilbudet i tråd med sin vurdering av lovbestemt taushetsplikt. Dette lages som et eget vedlegg og merkes Vedlegg X Sladdet versjon av tilbudet. Det bes om at sladdet tilbud leveres i redigerbart format slik at oppdragsgiver kan bearbeide dokumentet hvis det blir nødvendig. Det sladdede tilbudet vil bli gjort om til et låst dokument i PDF før det blir gitt innsyn.

Dersom tilbyder ikke anser noen opplysninger i tilbudet som taushetsbelagt, bes dette bekreftet i Vedlegg 1 - Tilbudsbrev.

## Vareprøver, demonstrasjon og utprøving

Utprøving av kapitalvarer:

Tilbyderen skal kunne stille til rådighet ett eksemplar av tilbudt produkt til utprøving hos Oppdragsgiver i inntil 2 uker på maksimalt 7 dagers varsel. Kun tilbydere som har en reell mulighet til å vinne konkurransen etter en foreløpig evaluering vil bli bedt om å stille produkter til rådighet for utprøving.

Ved eventuell utprøving vil det benyttes likelydende evalueringsskjema for alle som deltar i utprøvingen.

Oppdragsgiver vil i løpet av evalueringsperioden komme tilbake til tidspunkt for utprøvingen og om det er behov for tilstedeværelse/opplæring fra tilbyder i utprøvingsperioden.

# Det europeiske egenerklæringsskjemaet (ESPD)

## Generelt om det europeiske egenerklæringsskjemaet

Leverandøren skal fylle ut ESPD slik det fremgår av Mercell.

Oppdragsgiver kan på ethvert tidspunkt i konkurransen be om alle eller deler av dokumentasjonsbevisene dersom det er nødvendig for å sikre at konkurransen gjennomføres på riktig måte.

## Nasjonale avvisningsgrunner

I henhold til ESPD del III: Avvisningsgrunner, seksjon D: «Andre avvisningsgrunner som er fastsatt i den nasjonale lovgivingen i oppdragsgiverens medlemsstat» presiseres det at i denne konkurransen gjelder også alle avvisningsgrunnene i anskaffelsesforskriften § 24-2, inkludert de rent nasjonale avvisningsgrunnene:

* Paragraf 24-2 annet ledd
* Paragraf 24-2 tredje ledd bokstav i

# Kvalifikasjonskrav

For å kunne få sitt tilbud evaluert må leverandøren fylle ut ESPD-skjemaet om at han oppfyller kvalifikasjonskravene.

Se kunngjøringsskjemaet.

## Registreringer, autorisasjoner mv.

|  |  |
| --- | --- |
| Kvalifikasjonskrav | Dokumentasjonskrav |
| Tilbyder skal være registrert i et foretaksregister eller et handelsregister i den staten der tilbyder er etablert. | Norske selskaper: FirmaattestUtenlandske selskaper: Godtgjørelse på at selskapet er registrert i et faglig register i den staten der tilbyder er etablert.  |

## Økonomisk og finansiell kapasitet

|  |  |
| --- | --- |
| Kvalifikasjonskrav | Dokumentasjonskrav |
| Tilbyder skal ha tilstrekkelig økonomisk og finansiell soliditet til å kunne gjennomføre kontraktsforpliktelsene. Det er et krav at Tilbyder har kredittrating som er lik A eller bedre, målt ut fra AAA Soliditets skala – eller tilsvarende score fra andre velrenommerte ratingselskap.  | Oppdragsgiver vil vurdere Tilbyders oppfyllelse av kvalifikasjonskravet på grunnlag av følgende dokumentasjon:**Kredittvurdering, ikke eldre enn 6 måneder, og som baserer seg på siste kjente regnskapstall. Kredittvurderingen skal være utført av kredittvurderingsinstitusjon.** Vi forbeholder oss retten til å innhente kredittvurdering på eget initiativ fra velrennomert ratingselskap.Dersom Tilbyder har saklig grunn til ikke å fremlegge den dokumentasjonen Oppdragsgiver har krevd over, kan Tilbyder godtgjøre sin økonomiske og finansielle kapasitet ved ethvert annet dokument, herunder for eksempel ved en morselskapsgaranti, bankgaranti, mv. |

## Tekniske og faglige kvalifikasjoner

|  |  |
| --- | --- |
| Kvalifikasjonskrav | Dokumentasjonskrav |
| Tilbyder skal ha tilstrekkelig evne og kapasitet til å kunne gjennomføre kontraktsforpliktelsene.(Oppdragsgiver vil her vurdere Tilbyders erfaring med levering av den ytelse konkurransen omfatter). | En oversikt over de viktigste vareleveransene eller tjenestene som leverandøren har utført i løpet av de siste tre årene, sammen med opplysninger om kontraktenes verdi, tidspunktet for levering eller utførelse og navn på mottaker. Fyll ut vedlegg 6 Svarskjema erfaring. |

## Støtte fra andre virksomheter

En leverandør kan støtte seg på kapasiteten til andre virksomheter for å oppfylle kvalifikasjonskravene. Dette gjelder uavhengig av den juridiske tilknytningen mellom leverandør og virksomheten(e). Dersom en leverandør ønsker å støtte seg på andre virksomheter for å tilfredsstille kvalifikasjonskravene må ESPD-erklæring leveres elektronisk for både leverandør og virksomheten(e) som leverandøren støtter seg på.

Leverandøren skal dokumentere at han råder over de nødvendige ressursene ved å legge frem forpliktelseserklæring fra disse virksomhetene.

Dersom leverandøren støtter seg på kapasiteten til andre virksomheter for å oppfylle kravene til økonomisk og finansiell kapasitet, skal virksomhetene leverandøren støtter seg på være solidarisk ansvarlige for utførelse av kontrakten. Dette dokumenteres ved å legge frem tilsvarende dokumentasjon som i kvalifikasjonskravet for støttende virksomhet.

# Tildelingskriterier og evaluering

Tildeling av kontrakt vil skje på grunnlag av hvilket tilbud som har det beste forholdet mellom kostnad og kvalitet.

|  |  |
| --- | --- |
| Tildelingskriterium | Vekt |
| Livssykluskostnad | 45 |
| Kvalitet | 45 |
| Service | 5 |
| IKT | 5 |

## Livssykluskostnader

Tilbudet vil bli evaluert i henhold til vedlegg 3 – Prisskjema.

Pris evalueres i henhold til den forholdsmessige metoden. Tilbudet med lavest livssykluskostnad gis poengscore 10. Karakterene for de øvrige tilbud beregnes etter følgende formel:

$$\frac{Sum beste tilbud}{Sum tilbud X}\*10=Sluttkarakter tilbud X$$

Minstekrav som er opplistet i vedlegg 2 Kravspesifikasjon skal være inkludert i prisen, og ikke priset som opsjon. Det gjelder også utstyr som er nødvendig for at beskrevet utstyr skal fungere etter hensikt.

Utstyrets livssykluskostnader beregnes for en periode på 10 år, inkludert utstyr, kurs og opplæring, servicekontrakt, forbruksvarer, installasjon/montering, verifisering og eventuelle lisenskostnader.
Komponenter som er helt nødvendig for at utstyret skal fungere og som ikke er opplistet her, skal opplyses om og vil være del av prisevalueringen. Det ønskes en oversikt over relevante opsjoner som ikke er etterspurt som krav, men som kan være aktuell ut fra utstyrets bruk. Disse opsjonene vil ikke bli evaluert i livssykluskostnader.

**Det skal ikke tilkomme kostnader for kunden ut over det som leverandøren oppgir i vedlegg 3 Prisskjema.**

## Kvalitet, service og IKT

Her vurderes oppfyllelse av evalueringskrav i kravspesifikasjonen. Kundenes fagpersoner vil vurdere tilbudt utstyr basert på opplysninger gitt i tilbudet, brosjyrer, referanser, evt. referansebesøk/hospitering/demonstrasjon. Det gis poeng på en skala fra 0 til 10, der 10 er best. Det tilbud som vurderes som best for dette kriteriet oppnår 10 poeng (forholdsmessig justering)

Evalueringspunkter som er markert med «HØY» vekting veier dobbelt så mye som evalueringspunkter markert med «Normal» vekting.

## Tildeling av rammeavtale/kontrakt

Beslutning om tildeling av rammeavtale/kontrakt vil bli varslet skriftlig til alle tilbydere samtidig i rimelig tid før kontrakt inngås. Beslutningen vil inneholde en begrunnelse for val­get og gi informasjon om karenstid før inngåelse av kontrakt.